**LANDSMØTE I SANDNES**

**28.-29. MARS 2020**

**SAKSPAPIRER**

**HEFTE 1**

1. **Oversikt over sakspapirene s.2.**
2. **Foreløpig dagsorden s.3**
3. **Forslag vedr. organisering s.4**
4. **Valgkomiteens instilling s.8**
5. **IKFF’s vedtekter s.9**

**INTERNASJONAL KVINNELIGA FOR**

**FRED OG FRIHET**

1. **Oversikt over sakspapirene til landsmøtet**

Saksdokumentene samles i 3 hefter og legges på IKFFs hjemmeside, [www.ikff.no](http://www.ikff.no)

Sakspapirene sendes **ikke** ut per mail eller post til de påmeldte.

Deltakerne på landsmøte må selv skrive ut og ta med hefte 1 og hefte 2.

Hefte 3 deles ut på landsmøte.

Her er plan for innhold og dato for de tre heftene, det kan bli mindre endringer:

**Hefte 1: Legges på hjemmesiden ca 20.2.**

Oversikt over alle sakspapirene

Foreløpig dagsorden

Forslag vedr. organisering

Valgkomiteens instilling

Vedtekter

**Hefte 2: Legges på hjemmesiden ca. 15.3.**

Beretning for 2019

Regnskap for 2019

Revisorerklæring for 2019

Arbeidsplan for 2020

Budsjett for 2020

**Hefte 3: Deles ut på landsmøtet**

Endelig dagsorden

Deltakerliste

Forslag til konstituering

Landsstyrets innstillinger

Forslag til uttalelser

Sanger

1. **Foreløpig dagsorden for landsmøtet**

|  |  |  |
| --- | --- | --- |
| **Lørdag 28.3** | **Sted/program** |  |
| 10.00-11.00 | **Sandnes bibliotek** Registrering, kaffe og småprat  |  |
| 11.00-11.20 | Åpning: Velkommen, kulturinnslag og konstituering | Tone Ravnaas  |
| 11.20 | Forslag til uttalelser v. redaksjonskomiteen  | Audgunn Oltedal  |
| 11.30 | Politiske hovedsaker: Beretninger 2019 med vekt på resultater/ og utfordringer.  | Kari Nes og Åse M. Hansen 10 min. fra hvert lokallag. Refleksjon i gruppe og plenum |
| 13.00 | Lunsj på Sandnes bibliotek |  |
| 14.00 | Åpent møte: Norden og Russland: Naboer som venner – ikkje fiender.  | Tom Hetland, tidligere redaktør Stavanger Aftenblad (40 min.)Liss Schanke (15 min) |
|  | Gruppediskusjon, spørsmål og plenumsdiskusjon. |  |
| 15.30 | Kaffepause  |  |
| 16.00-17.30 | Organisering av IKFF. Forslag fra arbeidsgruppen for organiseringen 2019  | Inger Karin Røe Ødegård  |
| 17.30-18.00 | Presentasjon av stipendoppgave omLikestilling og Fred  | Camilla Jo Gjeltnes |
| 18.30 | Middag på Gamla Værket. |  |
| **Sønd.29.3.** |  |  |
| 09.30  | **Gamla Værket**Kaffe, te og småprat. Allsang |  |
| 09.45 | Regnskap 2019 og budsjett 2020  | Elisabeth Koren |
| 10.15  | Vedtak vedr. organisering av landsstyret og valg av landsstyret  |  |
| 10.45 | WILPFs internasjonale arbeid | Margrethe Tingstad |
| 11.15 | Arbeidsplan 2020-2021Presentasjon, gruppediskusjoner og vedtak(Endelig bearbeiding v. landsstyret) | Kari Nes og Åse Møller-Hansen  |
| 13.00 | Lunsj på Gamla Værket |  |
| 14.00 | Uttalelser.Presentasjon, diskusjon og vedtak (Endelig bearbeiding v.landsstyret) | Audgunn Oltedal  |
| 15.00 | Avslutning  | Jorunn Karin Berg |

1. **Forslag vedrørende organisering**

**Bakgrunn**

Landsmøtet i IKFF 2019 vedtok en forsøksordning vedr. organiseringen av IKFF som bl.a. innebar men mindre hierarkisk organisasjon og midlertidig dispensasjon fra vedtektene.

Etter landsstyremøtet i oktober 2019 ble det satt ned en arbeidsgruppe som skulle organisere en «midtveisvurdering» av organisasjonsforsøket, det ble sendt ut et spørreskjema med 6 hovedspørsmål til hele organisasjonen med svarfrist 15.12. Arbeidsgruppen fikk inn mange svar. De fleste understreker de positive sidene ved organiseringsforsøket. Det var ingen som ønsket å stanse eller reversere forsøket. Det innebar at organiseringen fortsetter fram til landsmøtet 2021 – med dispensasjon fra vedtektene.

Under «midtveisvurderingen» kom det inn en rekke forslag til forbedring og justering av organiseringen og arbeidsgruppen utarbeidet et samlet forslag til endringer, basert på forslag som framkom direkte eller indirekte av innspillene til midtveisorganiseringen – og arbeidsgruppens egne forslag til konkretisering og oppfølgning av innspillene. Mange av forslagene til forbedringer og endringer henger sammen med flere av de 6 spørsmålene men ble av praktiske grunner bare tatt med en gang. Styremedlemmer og landsstyremedlemmer fra Oslo leverte individuelle svar, de andre lokallagene sendte inn ett svar per lokallag.

Forslaget fra arbeidsgruppen ble behandlet av landsstyret på møte 31.1.2020 og landsstyret sluttet seg til forslaget med mindre endringer .

Landsstyret vedtok også at det bør foretas en grundig evaluering før landsmøtet 2021 som inkluderer mulig revisjon av vedtektene. Evalueringen må sees i sammenheng med valg av ledelse for 2021 siden endringer i landsstyrets sammensetning kan ha betydning for organiseringen.

**Forslag til forbedringer og endringer av organiseringen**

**Spørsmål 1: mindre hierarkisk organisering**

**Innkomne forslag**

**Bergen**:

Det må kommuniseres tydeligere internt (på hjemmesiden) hvilke styremedlemmer som har ansvar for hva, så lokallagene vet hvem de skal ta kontakt med.

**Oslo/Viken**

Landsstyremedlem/lokallagsstyremedlem F

Lakmustesten på «flat struktur» blir vel om vi skal trekke lodd om å få representere på Nobelutdeling/middag.

**Forslag fra arbeidsgruppen til diskusjon**

* Arbeidsgruppen støtter forslaget fra Bergen. Det innebærer i praksis at man må ha en diskusjon om ansvarsområde for de enkelte medlemmene av landsstyret, og vi anbefaler at det tas i forbindelse med arbeidsplanen for 2020.
* Mange av innspillene peker på at man primært ønsker en tradisjonell leder av IKFF. Siden nåværende koordinator ikke er villig til å være leder og ingen har foreslått reversering av organiseringen foreslår arbeidsgruppen at denne diskusjonen utsettes til våren 2021. Da må landsstyret diskutere evalueringen av organiseringen, eventuelle endringer av vedtektene og mandat for valgkomiteen i god tid før før landsmøtet 2021.
* Arbeidsgruppen forstår innspillet fra Oslo vedr. fordeling av invitasjon til Nobelutdelingen. IKFF får ikke lenger invitasjon til Nobelmiddagen så det er ikke lenger aktuell problemstilling og innspillet kom etter at årets 2 plasser til prisutdelingen var fordelt, men landsstyret bør ta en diskusjon om fordeling av goder som Nobelprisutdeling, subsidierte reiser/studieturer m.m.

**Spørsmål 2. økt selvstendig beslutningsmyndighet for lokal-lagene: desentralisering av arbeidsoppgaver og driftsstøtte**

**Innkommet forslag**

**Hamar**

* Gjøre arbeidsplanen kjent og forankre planleggingen av IKFFs arbeidsplan 2020 i lokallaget
* Lage gode arbeids- og rapporterings rutiner (bør prioriteres i 2020)
* Reglene for driftsstøtte bør klargjøres bedre.

**Forslag fra arbeidsgruppen til diskusjon**

Arbeidsgruppen støtter forslagene fra Hamar og konkretiserer dem som følger:

* Landsstyret må utarbeide gode rutiner for planlegging, implementering og rapportering av IKFFs arbeidsplan og eksternfinansierte prosjekter
* Landsstyrerepresentantene fra de respektive lokallag må sørge for at prosessen rundt diskusjon, vedtak, gjennomføring og rapportering av arbeidsplanen er godt forankret i det enkelte lokallag.

Arbeidsgruppen støtter også Hamar i at reglene for driftsstøtte må klargjøres bedre og foreslår følgende konkretisering:

* IKFF har i mange år mottatt ca 150.000 fra staten ved “BUF.DIR” i driftsstøtte. Noe av driftsmidlene er siden 2018 delt ut til lokallagene ut fra følgende kriterier:
* Lokallagene kan motta kr. 7.500 per år til refusjon av dokumenterte utgifter til leie av møtelokaler, porto, kopiering m.m.Gjelder ikke lokallaget Oslo/Viken som benytte IKFF-kontoret.
* Lokallagene kan motta kr. 7.500 per år for dokumentert arbeid med felles driftsoppgaver som gjelder hele organisasjonen. Pengene utbetales til lokallaget, ikke til enkeltpersoner.
* Følgende driftsoppgaver er foreløpig definert og fordelt
	+ Regnskap og budsjett for IKFF i samarbeid med regnskapsfører/revisor: Oslo/Viken
	+ Føring og kontroll av medlemsarkiv og kontingentbetaling: Hamar
* Andre driftsoppgaver som bør defineres og fordeles:
	+ Redigering og publisering av saker på hjemmeside og facebook
	+ Elektronisk arkivering i drop box

**Spørsmål 3. økt medlemsdemokrati. alle lokallagene representert i landsstyret og deltar nå i diskusjoner og beslutninger**

**Innkommet forslag**

**Oslo/Viken**

Lokallagsstyremedlem A

* Få til rapporteringsplikt fra arbeid som gjøres i de paraplyorganisasjonene der IKFF deltar (f.eks ForUM) til landsstyret, slik at de som gjør dette får en tilbakemelding.
* Behov for avklaring av tidsbruk bør avklares.

**Forslag fra arbeidsgruppen til diskusjon**

* Det er en stor fordel at alle lokallag nå er representert i landsstyret. Det er også en fordel med gjennomgående representasjon, dvs. at minst en av lokallagets representanter i landsstyret også sitter i lokallagsstyret.
* Det er stort behov for å diskutere ogavklare ansvar, arbeid og tidsbruk både i lokallag og landsstyret. Dette bør ideelt sett gjøres i forbindelse med diskusjon om arbeidsplan for henholdsvis lokallaget og landsstyret. Hovedregelen må være at vi aksepterer at de arbeidsoppgavene som ingen vil ta ansvar for ikke vil bli utført.

Arbeidsgruppen støtter forslagene fra Oslo/Viken

* IKFF må sikre god kommunikasjon mellom landsstyret og de som representerer IKFF i viktige paraplyorganisasjoner/referansegrupper som FOKUS, FOKUS arbeidsgruppe Forum 1325, Fredsrådet, Kvinnelobbyen, ForUM og referansegruppen for NND, Norsk Nukleær Dekommisjonering, dvs. håndtering av atomavfall. Fra 2020 sikres det ved at alle disse representantene sitter i landsstyret som medlemmer eller varamedlemmer og derfor lett kan ta opp eller melde tilbake saker og sikre forankring av politiske standpunkter og vedtak.
* Vi opprettholder ordningen vi har hatt de siste årene om at de som representerer IKFF i viktige paraplyorganisasjoner/referansegrupper som de overnevnte leverer en kort skriftlig rapport som inngår i beretningen fra landsstyret til landsmøtet

**Spørsmål 4. økt mangfold: felles arbeidsplan der lokallagene har valgt satningsområder**

**Innkommet forslag**

Bergen

* Invitere flere medlemmer inn i planleggingsarbeidet

**Forslag fra arbeidsgruppen til diskusjon**

Arbeidsgruppen støtter forslaget fra Bergen om å involvere flere medlemmer i planleggingsprosessene og ser det i sammenheng med følgende forslag under punkt 2 + forslagene vedr. rekruttering, punkt 5.

* Landsstyrerepresentantene fra de respektive lokallag må sørge for at prosessen rundt diskusjon, vedtak, gjennomføring og rapportering av arbeidsplanen er godt forankret i det enkelte lokallag.

**Spørsmål 5. spesielle utfordringer: synlighet og rekruttering**

**Innkomne forslag**

**Hedmark**

Det er vanskelig å få rekruttert yngre medlemmer. Vi bør arbeide mer med dette knyttet til konkrete saker og organisasjoner.

**Oslo/Viken**

Landsstyremedlem C

Vi bør ha ein plan for å jobbe med rekruttering som omfattar

* konkretisering av innhald/saker IKFF skal få resultat på.
* Styrke dei avdelingane/lokallaga/kontaktpunkta vi har i avdelingane
* Utarbeide konkret plan for å få fleire medlemmer
* Utarbeide plan for å gjenopprette avdelingar i dei deler av landet der IKFF har hatt arbeid før (MidtNoreg/NordNoreg)

**Landsstyremedlem D**

* Utnytte synlighetspotensialet i presentasjonen av prosjektresultater. For eksempel Åses prosjekt: Markedsføring av rapporten, oppfølging av møter i andre sammenheng: Synliggjøre hennes rolle i IKFF; selge rapporten; lage studieopplegg og presentere dette f.eks i skolesammenheng. Positivt at Sandnes har lagt inn oppfølgingsmateriale i «Til Ungdommen»-prosjektet: «Streaming» av Ingeborgs foredrag, klassesett av Åses hefte.

**Forslag fra arbeidsgruppen til diskusjon**

**Synlighet,**

* Landsstyret/lokallag: Prioritere noen få saker f.eks. flyktninger, miljø-militarisme, fredsdepartement - og konkretisere arbeidsplanene for de sakene
* Lokallag: Holde åpne møter, f.eks. på bibliotek, ikke privat
* Landsstyre: Koordinere arbeidet med Fred og Frihet, hjemmeside og Facebook, avklare ny organisering og ansvarlige for hjemmeside/facebook

**Rekruttering**

* Landsstyre: revidere medlemsbrosjyren
* Medlemmer: Markedsføre/rekruttere nye medlemmer gjennom egne nettverk og venner.
* Lokallag: Organisere aktiviteter i samarbeid med andre organisasjoner, f.eks. Bestemødre for Fred, Besteforeldrenes Klimaaksjon, NTA, ICAN og Fredslaget.
* Lokallag: Kontakte medlemmer som ikke er aktive til konkrete ad hoc oppgaver
* Benytte regionreformen som anledning til å ha møter og prøve å få til arbeidsgrupper på nye steder, for eksempel:
	+ Oslo/Viken: Drammen/Buskerud – Kongsberg/Buskerud og Sandvika/Akershus
	+ Innlandet: Lillehammer
	+ Rogaland: Styrke samarbeidet mellom lokallaget i Sandnes og arbeidsgruppen i Stavanger
	+ Vestland: Florø – hvor det tidligere har vært arbeidsgruppe
	+ Landsstyret: Vurdere mulig kontakt i Trondheim
* Landsstyre: Innarbeide ungdomsprosjekt vedr. atomforbudstraktaten i vår søknad til UD prosjekter 2020
* Landsstyret følger opp stipendene som ble utdelt til yngre kvinner 2019

**Spørsmål 6: tilfredshet med fordeling av arbeidsoppgaver mellom lokallag og landsstyremedlemmer**

**Innkomne forslag**

**Sandnes**

* F&F: Lokalavdelingane som "Prøve-redaksjon" er eit unødvendig/tungvint mellom-ledd.

**Oslo/Viken**

Landsstyremedlem D

* Stor variasjon i ressurser i de forskjellige lokallagene. Det må bedre avklares på forhånd hva som er realistisk å forvente og eventuelt sette inn ekstra ressurser/støtte tidlig.
* Kassererarbeidet kan rasjonaliseres ved at utbetalinger samles og utføres f.eks. to ganger i måneden og det lages rutiner for prosjektbilagshandteringen.

**Forslag fra arbeidsgruppen til diskusjon**

Landsstyre: Lage UD-prosjektveileder: organisering, budsjettering, rapportering, regnskap

* Landsstyre diskutere: Fordeling av driftsoppgaver mellom lokallag
* Landsstyre diskutere: Regler for godtgjørelse for driftsoppgaver og prosjektansvar for lokallag og enkeltpersoner
* Landsstyre diskutere: Lokalavdelingenes rolle i Fred og Frihet, f.eks. la lokallagene selv vurdere om de ønsker å ha ansvar for ett nummer per år – eller ha en fast kontaktperson som leverer stoff til alle numrene.
* Landsstyret diskutere: Utbetalinger fra IKFF 2 ganger per måned og faste rutiner for håndtering av prosjektbilag.
1. **Valgkomiteens instilling**

**Alle foreslås for ett år.**

Lokallag:

Oslo/Viken Liss Schanke fast

 Elisabeth Koren fast

 Audgunn Oltedal fast

 Elisabeth Eide vara

 Ellen Elster vara

 Elisabeth Kristiansen vara

Hedmark/Oppland Kari Nes fast

 Eli Hammer Eide vara

 Inger Karin Røe Ødegaard vara

Bergen/Hordaland Åse Møller-Hansen fast

 Lidia Kleiberg vara

 Marianne Sælen vara

Sandnes Tone Ravnaas fast

 Ingegerd Austbø vara

 Gro Eriksen vara

Lokale kontaktpersoner: Jorunn Karin Berg, Stavanger vara

 Åse Berg, Trøndelag vara

Edel Havin Beukes Eva Fidjestøl

Oslo: 31.1.2020

1. **IKFF’s vedtekter**

**Vedtektene ble sist oppdatert etter landsmøtet 2018.**

**Landsmøtet i 2019 vedtok et forsøk med ny organisering for 2019 og at IKFF derfor skulle ha dispensasjon fra vedtektene i 2019. Landsstyret innstiller til landsmøtet 2020 på at organisasjonsforsøket med noen endringer skal fortsette til landsmøtet i 2021 og at dispensasjonen fra vedtektene også fortsetter til landsmøtet 2021. (Se sak 3 om organisasjonsforsøket.)**

**§ 1. Navn**

WILPF Norge – Internasjonal kvinneliga for fred og frihet – Norge.
Norsk seksjon av Internasjonal Kvinneliga for Fred og Frihet (IKFF) er en del av Women’s International League for Peace and Freedom (WILPF).

**§ 2. Formål og prinsipper**

WILPF NORGE skal samle kvinner i Norge med ulike politiske og ideologiske oppfatninger for å arbeide med, gjøre kjent, og bidra til å avskaffe politiske, sosiale, økonomiske og psykologiske årsaker til krig, og for å arbeide for en konstruktiv fred i et økologisk bærekraftig samfunn.

WILPF Norges hovedmål er

* å forhindre krig
* å få erstattet vold med ikkevold i alle konflikter
* å få styrket FNs organer
* å skape økt respekt for folkerettslige institusjoner
* å komme fram til en internasjonal økonomisk orden basert på alle folks behov, ikke på profitt og privilegier

WILPF NORGE mener at disse målene bare kan oppnås og at varig og realistisk fred bare kan eksistere i samfunn som ikke driver undertrykking og terror. WILPF Norges oppgave er derfor å bidra til sosial endring som fører til samfunnsformer der sosial, økonomisk og politisk likeverd for alle er sikret, uten diskriminering på basis av kjønn, etnisk bakgrunn, religion eller andre forhold. Arbeidet i alle nasjonale seksjoner av WILPF er basert på disse mål og prinsipper og på vedtak av WILPFs kongress og internasjonale hovedstyre.

**§ 3. Medlemskap**

Enhver kvinne som er enig i WILPF Norges formål kan bli medlem. Ungdom under 18 år og menn kan være støttemedlemmer.

**§ 4. Oppbygging**

Norsk seksjon av WILPF er et landsforbund med lokale avdelinger med minst 3 medlemmer. På steder uten lokalavdelinger er medlemmene direkte tilsluttet landsforbundet.

**§ 5. Landsstyret**

Landsforbundet ledes av et landsstyre på 7 medlemmer og inntil 7 varamedlemmer og av lederne for lokalavdelingene eller representanter for disse. Landsforbundet velger en ledelse bestående av leder og nestleder eller en ledergruppe på inntil fire personer, og ingen av disse kan samtidig være leder av en lokalavdeling. Tre og fire styremedlemmer står vekselvis på valg. Landsstyret utpeker redaktøren for medlemsbladet, redaksjonskomite og funksjonene som kasserer, referent etc. Landsstyret er vedtaksført når minst 5 medlemmer er tilstede. Æresmedlemmer, redaktøren av medlemsbladet og medlem av det internasjonale hovedstyret kan møte i landsstyret uten stemmerett, dersom de ikke er medlemmer av landsstyret. Landsstyret kan innkalle andre medlemmer av WILPF Norge som rådgivere uten stemmerett.

**§ 6. Samarbeid med det internasjonale hovedstyret**

Sammen med den norske seksjonens medlemmer er landsstyret bindeledd mellom WILPF Norge og WILPF International.

**§ 7. Landsmøtet**

Landsmøte holdes hvert år innen utgangen av august og kunngjøres senest to måneder på forhånd. Hver avdeling kan sende en delegat med stemmerett for hvert påbegynt 6-talls medlemmer i avdelingen, til og med 10 delegater. Kontaktmedlemmer på steder uten avdeling kan møte på landsmøtet som delegat med stemmerett. Dessuten har medlemmer av landsstyret stemmerett, dersom de ikke er delegater fra sin avdeling. Alle medlemmer kan delta på landsmøtet som observatører med tale- og forslagsrett. Forslag til landsmøtet må sendes inn 6 uker på forhånd. Alle medlemmer kan sette fram forslag til behandling på landsmøtet.

Landsmøtet behandler

* Årsberetning og reviderte regnskaper fra landsstyret
* Årsberetninger fra avdelingene
* Innkomne forslag, eventuelt også forslag fremsatt under selve møtet
* Arbeidsprogram for neste landsmøteperiode
* Valg av landsleder for to år med adgang til gjenvalg to ganger
* Valg av nestleder for to år med adgang til gjenvalg to ganger
* Valg av øvrige medlemmer av landsstyret for to år av gangen med adgang til gjenvalg to ganger
* Valg av varamedlemmer til landsstyret for ett år av gangen med adgang til gjenvalg to ganger
* Valg av revisor for ett år om gangen med adgang til gjenvalg
* Valg av et medlem og to varamedlemmer til WILPFs internasjonale hovedstyre med adgang til gjenvalg to ganger
* Valg av valgkomité
* Fastsetting av medlemskontingent

Ekstraordinært landsmøte kan kalles sammen når enten landsstyret eller et flertall av styrene for lokalavdelingene ønsker det.

**§ 8. Hastebehandling av saker som hører under landsmøtet**

Hvis saker som hører under landsmøtet må avgjøres før dette kan holdes, avgjøres de av landsstyret etter uttalelse fra avdelingene. Sakene refereres for første landsmøte.

**§ 9. Avdelingene**

Lokalavdelingenes lover må være i samsvar med WILPF Norges lover og godkjennes av landsstyret. Innen rammen av WILPF Norges formål og prinsipper er avdelingene selvstendige i egne saker. Saker som angår landsforbundet, f.eks. forslag om tilslutning til andre organisasjoner, må forelegges landsstyret til godkjenning. All kontingent betales inn sentralt. Kontingenten er fleksibel. 2/3 av kontingenten tilfaller landsforbundet, 1/3 avdelingene. Landsforbundet er ansvarlig for WILPF Norges kontingent til WILPF International. Regnskapsåret følger kalenderåret.

**§ 10. Stemmeregler**

Endringer i WILPF Norges vedtekter krever 2/3 flertall av landsmøtedelegatene. Alle andre vedtak gjøres med vanlig flertall.

**§ 11. Oppløsning og omdanning**

Dersom en avdeling oppløses, tilfaller avdelingens midler landsforbundet. Vedtak om oppløsning eller omdanning av landsforbundet kan bare fattes på landsmøtet etter at alle avdelingenes styrer har uttalt seg. I tilfelle WILPF Norge oppløses, tilfaller seksjonens midler WILPF.